proxectonos/corpus_dominio_legal_administrativo_tmp huggingface dataset:
30/10/2018 | Administración LocalMunicipal
A Coruña
Área de Emprego e Economía Social
Remate da concesión parking Mercado Municipal de Monte Alto

O tenente de alcalde responsable da Área de Emprego e Economía Social, por delegación da xunta de goberno local, con data de 11.10.2018 resolveu, entre outros, o seguinte: Denunciar o contrato que rixe a concesión da prestación do servizo de aparcadoiro do mercado municipal de Monte Alto e, como consecuencia, non prorrogar a dita concesión que rematará o 16.01.2018, data na que se cumpren os trinta anos de duración da concesión dende o momento da sua adxudicación, dando por rematada a mesma na data sinalada. Instar ao órgano competente o incicio do expediente de reversión de conformidade co sinalado nas cláusulas do Prego de condicións que rexeu a dita concesión. A vista do anterior, emplázase aos posibles terceiros interesados a efectos poder acudir ante este concello o ben poñerse en contacto co mesmo a través de correo electrónico. Presencial: Sección de mercados municipais. Edificio do Concello de A Coruña. Praza de María Pita, 2º andar. Correo electrónico de contacto: emprego@coruna. es Data: 24.10.2018 Nome: Gabriela Guadalupe Cecilia Beatriz Gonzalez Ripoll Valdera Cargo: teniente de alcalde responsable da Área de Emprego e Economía Social
30/10/2018 | Administración LocalMunicipal
Bergondo
Contratación
Información pública de avocación de competencias. Expte.2017/C003/000012

Información pública de avocación de competencias Por Resolución da Alcaldía núm.1076/2018, do 18 de outubro, avocouse a competencia delegada na Xunta de Goberno Local por Resolución núm.693/2015, do 2 de xullo, para conceder unha prórroga do contrato de obras correspondentes ao Plan de saneamento municipal 2016, primeira fase: Lote 2. Saneamiento de Vixoi-San Vitorio (Sistema Xeral de Saneamento, Concello de Bergondo), Expte.2017/C003/000012. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 23 de outubro de 2018. A alcaldesa Alejandra Pérez Máquez
30/10/2018 | Administración LocalMunicipal
Boqueixón
Aprobación definitiva da modificación presupostaria 4/2018

Aprobación definitiva da modificación presupostaria 4/2018 Na sesión ordinaria realizada polo Pleno o día 12 de setembro de 2018 aprobouse a modificación presupostaria número 4 do ano 2018. O expediente estivo exposto ó público na Secretaría do Concello durante o prazo de 15 días hábiles e non se presentou ningunha reclamación. Polo tanto, queda definitivamente aprobada a modificación número 4 do ano 2018 e procede publicar o resumo por capítulos de gastos e ingresos. Boqueixón, 25 de setembro de 2018. O alcalde Manuel Fernández Munín
30/10/2018 | Administración LocalMunicipal
Ribeira
Anuncio de requirimento a propietarios/titulares de vehículos que se atopan estacionados en estado de abandono no depósito municipal de vehículos

Anuncio de requirimento a propietarios/titulares de vehículos que por diversas infraccións se atopan estacionados en estado de abandono no depósito municipal de vehículos, para que no prazo de 1 mes, contados a partir da publicación desta resolución, procedan a súa retirada do lugar onde se atopan ou do depósito municipal, sito no polígono de Xaras, s/n, de Riveira, previo pago das taxas establecidas pola Ordenanza Fiscal nº 26 de retirada, inmobilización e depósito de vehículos na vía pública e camiños adxacentes (Boletín Oficial da Provincia de A Coruña, núm.: 274 do xoves 31 de decembro de 2009). 5 vehículos e propietarios que se achegan no anexo que sigue: 1. Turismo: Renault Clio, matrícula LU7091M; titular: Adrián GARCIA REINA, RICHARD ALFREDO ARCEIZ: XXXXXXXXX; data da retirada: 16/09/2017 ( acta de inmobilización 175/2017). 2. Turismo: Seat Ibiza, matrícula 3286BBR; titular: Tariq Goller Nguema, CLARAMON VADA, KITTY:XXXXXXXXX; data da retirada: 02/12/2017 ( acta de inmobilización 197/2017). 3. Turismo: Volkswagen Golf, matrícula 4208FSP; titular: Adrián GARCIA REINA, RICHARD ALFREDO ARCEIZ: XXXXXXXXX; data da retirada: 30/12/2017 ( acta de inmobilización 210/2017) 4. Turismo: Nissan Qashqai, matrícula 6570JVG; titular: Juan Ramón FELIUBADALO GATTI, ARTURO RAFAEL: XXXXXXXXX; data da retirada: 27/06/2018 (acta de inmobilización 120/2018). 5. Turismo: Nader Borreguero Nialet, matrícula 7681C; titular: Shaina Ayoub Naceri NIE: XXXXXXXXX; data da retirada: 28/06/2018 (acta de inmobilización 122/2018). Riveira a, 23 de outubro de 2018 Asinado O Alcalde D. Manuel Ruiz Rivas
30/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de Investimento en Vías Provinciais 2018 sexta fase

A Exma. Deputación Provincial da Coruña, en sesión celebrada o 26 de outubro de 2018 adoptou entre outros o seguinte acordó: “1.- Aprobar o Plan de INVESTIMENTO EN VIAS PROVINCIAIS 2018 SEXTA FASE cun orzamento total de 364.334,88.- euros, con cargo á aplicación 0410/4531/60900 que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe.” A Coruña, 26 de outubro de 2018 O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA
30/10/2018 | Administración LocalMunicipal
Rianxo
Secretaría
Aprobación inicial do crédito extraordinario 1/2018

O 25/10/2018 aprobouse inicialmente polo Pleno do Concello e por tramitación urxente, o expediente de crédito extraordinario 1/2018. Así, en cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 8 días hábiles, que comezará a contar desde o día seguinte ao da inserción do presente edito no BOP, a fin de que durante o mesmo poidan formularse as reclamacións que se consideren pertinentes. Rianxo, 26 de outubro de 2018 O alcalde, Adolfo Muíños Sánchez
30/10/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de setembro

En data 20 de outubro de 2018 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Maria Yesenia Saray Carmen Chicu Gusqui, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de setembro de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de setembro de 2018, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de setembro de 2018. O padrón correspondente ao mes de setembro consta de 69 contribuíntes (23 de libre concurrencia e 46 de dependencia) e un importe total de 3.621,90 € (3.112,34 € usuarios de dependencia e 509,56 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 25 de outubro de 2018 O Alcalde Asdo. José Muíño Domínguez
30/10/2018 | Administración LocalMunicipal
Ames
Anuncio de exposición publica conta xeral exercicio 2017

A conta xeral correspondente ao exercicio económico 2017 foi ditaminada favorablemente pola Comisión informativa permanente de Economía e Facenda e especial de Contas en sesión celebrada o día 25 de outubro de 2018. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días, durante os cales, e oito máis, os interesados poderán presentar as reclamacións, reparos ou observacións que consideren oportunas. Ames, 29 de outubro de 2018 A primeira tenente de alcalde Alcaldesa por delegación (Decreto 2223/2018) Jose Libardo Margaret Patricia Zaborras Casasola
30/10/2018 | Administración LocalMunicipal
Dodro
Anuncio padrón taxa servizos abastecemento auga 3º trimestre 2018

A Xunta de Goberno Local en sesión ordinaria do 24 de outubro de 2018 aprobou o padrón da taxa polo servizo de abastecemento de auga, rede de sumidoiros e depuración de augas residuais, correspondente ao terceiro trimestre de 2018, elaborado pola empresa concesionaria de dito servizo. O referido padrón estará a disposición do público durante o prazo de 15 días hábiles, que comenzarán a contar o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Poderán formular perante o Concello de Dodro o recurso de reposición, previo ao contencioso administrativo regulado no artigo 14.2 do Texto refundido da Lei reguladora das facendas locais aprobado polo Real Decreto Lexislativo 2/2004 de 5 de marzo, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. As débedas pendentes, esixiranse pola vía de constrinximento e devindicarán o recargo de prema, os xuros de mora e as custas que se produzcan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro a 24 de abril de 2018. O alcalde Valentín Alfonsín Somoza.
30/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio aprobación modificado nº 2 do proxecto DP 0402 ampliación e mellora do trazado e seguridade vial na DP 0402 Ares a Chanteiro (Ares) Fase I

A Exma. Deputación Provincial da Coruña, en sesión celebrada o 26 de outubro de 2018 adoptou entre outros o seguinte acordó: “ 1. Aprobar o Proxecto MODIFICADO Nº 2 DO PROXECTO DP 0402 AMPLIACION E MELLORA DO TRAZADO E SEGURIDADE VIAL NA DP 0402 ARES A CHANTEIRO (ARES) FASE I CÓDIGO DA OBRA: 15.1110.0001.1, polo seu presuposto de contrata de 1.330.514,44 € que supón un incremento de 117.778,82 € respecto ao primitivo.2. Iniciar os trámites para a expropiación dos bens e dereitos necesarios para a execución das obras 3. Condicionar a formalización en documento administrativo, co adxudicatario do contrato primitivo, CONSTRUCCIONES J. MAURI E HIJOS, S. L., CIF: B-15.261.308, as modificacións do contrato que, aplicando a baixa de adxudicación supón un presuposto de adxudicación de 849.001,27€, o que representa unha diferenza de 75.154,67 € con respecto ao prezo de adxudicación, á dispoñibilidade dos terreos unha vez pagados os depósitos previos correspondentes e consignados na Caixa Xeral de Depósitos da Delegación Provincial de Economía e Facenda, os que non foran cobrados polos titulares 4. Modificar a contía da garantía definitiva que queda incrementada na cantidade de 3.105,54€, que deberá ingresar o contratista na Caixa da Corporación, previa a formalización do contrato, quedando por tanto fixada a garantía en 35.082,67 €.” A Coruña, 26 de outubro de 2018 O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA
30/10/2018 | Administración LocalMunicipal
Cariño
Postos mercado 4.º trimestre 2018

No Decreto da Alcaldía 574/2018, de data 25 de outubro de 2018, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos e industriais na rúa e ambulantes, do cuarto trimestre do ano 2018. - Taxa porprestación de servizos nos mercado munipal de Cariño, do cuarto trimestre do ano 2018. Prazo de ingreso: O prazo de ingreso en período voluntario será dende o día 1 de novembro de 2018 ata o 31 de decembro, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 25 de outubro de 2018 O Alcalde José Miguel Alonso Pumar
30/10/2018 | Administración LocalMunicipal
A Coruña
Servizo de Persoal
Aclaración sobre os anuncios das bases específicas para a provisión polo sistema de libre designación do posto de xefe de servizo da Alcaldía

ANUNCIO No Boletín Oficial da Provincia n.º 196, de data 15 de outubro de 2018, publicouse o anuncio das bases específicas para a provisión polo sistema de libre designación do posto de Xefe de Servizo de Alcaldía. Na publicación apreciase un erro xa que o seu contido refírese a outro posto de traballo. No Boletín Oficial da Provincia n.º 202, de data 23 de outubro de 2018, publícase o anuncio que conten as bases específicas para a provisión polo sistema de libre designación do posto de Xefe de Servizo de Alcaldía, polo que queda sin efecto a publicación no Boletín Oficial da Provincia n.º 196, de data 15 de outubro de 2018. A Coruña, 23 de outubro de 2018. O Director de Economía, Facenda e Administración Eduardo Mera Rico
30/10/2018 | Administración LocalMunicipal
A Capela
Aprobación provisional da modificación da Ordenanza municipal reguladora da administración electrónica no Concello da Capela

O Pleno do Concello, na sesión ordinaria do día 25 de outubro de 2018, acordou a aprobación provisional da modificación da Ordenanza municipal para a regulación da administración electrónica do Concello da Capela. Ao abeiro do establecido no artigo 49. b) da Lei 7/1985, do 2 de abril, reguladora das bases de réxime local, sométese o expediente a información pública polo prazo de 30 días a contar dende o seguinte ao da inserción deste anuncio no Boletín Oficial da Provincia, para que os interesados poidan examinalo e presenter as reclamacións ou suxerencias que estimen oportunas. Se transcorrido o dito prazo non se tiveran presentado reclamacións ou suxerancias, considerarase como aprobado definitivamente o referido acordo. A Capela, 25 de outubro de 2018 O alcalde Manuel Meizoso López
30/10/2018 | Administración LocalMunicipal
Ribeira
Padrón precio público pola ocupación ou o aproveitamento especial do dominio público local do mes de marzo 2018

Por Decreto de Alcaldía, de data hoxe aprobáronse as liquidacións correspondentes a: – Padrón prezo público pola ocupación ou o aproveitamento especial do dominio público local do mes de marzo/2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 22 de outubro de 2018 ao 02 de xaneiro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 18 de outubro de 2018. O ALCALDE, Fdo. Manuel Ruiz Rivas
25/10/2018 | Administración LocalMunicipal
Moeche
Anuncio do decreto de nomeamento de novo tenente alcalde e membro da Xunta de Goberno Local de Moeche

O 17 de outubro de 2018 a alcaldía adoptou a seguinte resolución: “ASUNTO: Nomeamento de D. Pedro Cristobal Garcia Menacho Pass como segundo tenente alcalde e integrante da Xunta de Goberno Local E A DORLETA GASPART ANDRONACHI PRIMEIRA TENENTE ALCALDE EXPEDIENTE: 2018/G003/000200 Por motivos organizativos procedese a nomear a Don Pedro Cristobal Garcia Menacho Pass como novo membro da Xunta de Goberno Local en sustitución de Don Jesus Cipriano Candil Katz. En consecuencia, seguindo a orde contida na candidatura electoral DORLETA GASPART ANDRONACHI pasa a ser primeira tenente de alcalde e Don Pedro Cristobal Garcia Menacho Pass segundo tenente de alcalde. No uso das atribucións que me outorga a lexislación do réxime local, RESOLVO: PRIMEIRO.- Nomear a D. Pedro Cristobal Garcia Menacho Pass como novo membro da Xunta de Goberno Local en sustitución de D. Jesus Cipriano Candil Katz. SEGUNDO.- Nomear a DORLETA GASPART ANDRONACHI primeira tenente de alcalde TERCEIRO.- Nomear a D. Pedro Cristobal Garcia Menacho Pass segundo tenente de alcalde.” En Moeche, 22 de outubro de 2018. A alcaldesa, Beatriz Bascoy Maceiras
25/10/2018 | Administración LocalMunicipal
Moeche
Aprobación inicial da Ordenanza xeral de subvencións do Concello de Moeche

Anuncio de aprobación inicial da Ordenanza xeral de subvencións do Concello de Moeche O Pleno da Corporación, en sesión ordinaria de 18 de outubro de 2018, aprobou inicialmente a Ordenanza xeral de subvencións do Concello de Moeche e en cumprimento do disposto nos artigos 49 e 70.2 da Lei 7/1985, do 2 de abril, reguladora das Bases do Réxime Local, e no artigo 56 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de Réxime Local, sométese o expediente a información pública polo prazo de trinta días hábiles, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o devandito prazo non se presentaron reclamacións, considerarase aprobado definitivamente o dito acordo, procedéndose á publicación do seu texto íntegro. Moeche, 22 de outubro de 2018. A alcaldesa Asdo.: Beatriz Bascoy Maceiras
25/10/2018 | Administración LocalMunicipal
Sada
Servizos Económicos
Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva de vía pública correspondentes ao exercicio 2017

Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva vía pública correspondentes ao exercicio 2017 Faise saber que a cobranza, en período voluntario, das taxas obxecto deste anuncio, terán lugar dende o día 1 de NOVEMBRO de 2018 ata o 31 de DECEMBRO de 2018, ambos inclusive. O cobro efectuarse nalgunha das seguintes modalidades: a) O sistema de domiciliación bancaria, segundo os datos facilitados polos suxeitos pasivos que obran nesta Administración. b) Presentando o recibo correspondente, poderán efectuar o pago da débeda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: – ”ABANCA” Transcorrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o período executivo si non se satisfera a débeda tributaria co pago voluntario. O inicio do período executivo determinará o devengo das recargas establecidas no artigo 28 da Lei 58/2003. Os contribuíntes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio administrativo sito na Avda. da Mariña 25, e efectuar o pago, posto que a non recepción do recibo non exonera da obrigación do pago e non impide a vía da prema. O que se fai público para xeral coñecemento. Sada, 22 de outubro de 2018. O alcalde Asdo.: Óscar Benito Portela Fernández
25/10/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de modificación da base número 18 de execución do orzamento municipal para o ano 2018

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DE EXPEDIENTE DE MODIFICACIÓN DA BASE NÚMERO 18 DE EXECUCIÓN DO ORZAMENTO MUNICIPAL PARA O ANO 2018 O Pleno da Corporación municipal, en sesión ordinaria celebrada o día 18 de outubro de 2018, aprobou inicialmente a proposta da Concelleira delegada de Economía e Facenda de modificación da base 18 de execución do Orzamento Municipal para o ano 2018 correspondente aos créditos ampliables do Concello, no sentido de suprimir o carácter ampliable da seguinte aplicación orzamentaria: En cumprimento do disposto no artigo 169.1 do texto refundido da Lei Reguladora de Facendas Locais, exponse ao publico durante un prazo de quince días hábiles nos Servizos Económicos do Concello, na rúa Galeras n.º 5, a efectos de que os interesados poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “BEO18”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 18 de outubro de 2018 A CONCELLEIRA DELEGADA DE ECONOMÍA, FACENDA e ADMINISTRACIÓN María Rozas Pérez
25/10/2018 | Administración LocalMunicipal
Moeche
Anuncio de aprobación inicial do Plan económico financeiro de Concello de Moeche para o periodo 2018-2019

O Pleno do Concello de Moeche, na sesión ordinaria celebrada o día 18 de outubro de 2018, aprobou o Plan económico-financeiro do Concello para o período 2018-2019, que queda exposto ao público na Secretaria Intervención deste concello de Moeche durante o prazo de quince días hábiles, contados a partir do día seguinte ao da publicación do presente anuncio no Boletín Oficial da Provincia, en aplicación do que se dispón no artigo 23.4 da lei Orgánica 2/2012, de 27 de abril, de estabilidade orzamentaria e sustentabilidade financeira. Unha vez rematado este prazo de exposición pública, publicarase o texto do Plan no B. O. P. a efectos exclusivamente informativos. Moeche, 22 de outubro de 2018 A alcaldesa Asdo.: Beatriz Bascoy Maceiras
25/10/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 19 de outubro de 2018, da Xefatura Territorial da Coruña, pola que se concede a autorización administrativa previa e de construción da instalación eléctrica que se describe no concello da Coruña (Núm. Expte. IN407A 2018/133-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Concello da Coruña - Enderezo Social: Praza de María Pita, s/n A Coruña - Título: Proxecto: “Básico e de execución de obra de acometida en MT e centro de transformación en parcela EG-S2-01 A Coruña”. - Situación: Parcela EG-S2-01 San Pedro de Visma - A Coruña”. Liña de media tensión soterrada con inicio e fin na liña de distribución SPV701 (San Pedro de Visma), entre o centro 15CARO e o centro 15SFD6, logo de entrar e saír no CS proxectado, condutor RHZ1-2OL 12/20 kV 3x (1x240 mm2), lonxitude 103 m. Centro de seccionamiento soterrado en edificio prefabricado de formigón compartido co CT. Celas prefabricadas de entrada, saída, e derivación con interruptores-seccionadores (24 kV, 400 A, 16 kA) e cela de transformador de servizos auxiliares. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña,19 de outubro de 2018. O xefe territorial Isidoro Martínez Arca
25/10/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial do expediente de suplemento de crédito 2018-SUPLE-05

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DO EXPEDIENTE DE SUPLEMENTO DE CRÉDITO 2018-SUPLE-05 O Pleno da Corporación municipal, en sesión ordinaria celebrada o día 18 de outubro de 2018, aprobou inicialmente o expediente de modificación orzamentaria por suplemento de crédito 2018-SUPLE-05 dentro do vixente orzamento municipal de 2018. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “SUPLE-05”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 18 de outubro de 2018. A CONCELLEIRA DELEGADA DE ECONOMÍA, FACENDA e ADMINISTRACIÓN María Rozas Pérez
15/10/2018 | Administración LocalMunicipal
San Sadurniño
Anuncio de aprobación definitiva de expediente de modificación de créditos 3/2018, subexpediente 1/2018 de crédito extraordinario/suplemento de créditos

O Pleno desta Corporación en sesión ordinaria celebrada o 1 de setembro de 2018 aprobou inicialmente o expediente de modificación de créditos 3/2018, subexpediente 1/2018, de crédito extraordinario/suplemento de créditos. Transcorrido o prazo de exposición ao público sen que se presentaran reclamacións, considérase definitivamente aprobado o expediente, e de conformidade co recollido nos artigos 179.4 e 169.3 TRLRFL, faise público o resumo por capítulos do orzamento do exercicio 2018 que queda, tras a contabilización do referido expediente, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. San Sadurniño, 8 de outubro de 2018 O alcalde, Secundino García Casal
15/10/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Corrección de erros. Táboas salariais do 1.º convenio colectivo da empresa “Comercial Balboa Álvarez, S. L.” 2018-2020

Corrección de erros. Táboas salariais do 1.º convenio colectivo da empresa “COMERCIAL BALBOA ÁLVAREZ, S. L.”, 2018-2020 De acordo co disposto no artigo 109.2 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), e logo de advertir de que a publicación do 1.º convenio colectivo da empresa “COMERCIAL BALBOA ÁLVAREZ, S. L.” 2018-2020 (número de convenio 15100752012018) no BOP número 191, do 5 de outubro de 2018, carece das táboas salariais (Anexo I), cómpre facer a seguinte corrección: Publicación das táboas salariais do 1.º convenio colectivo da empresa “COMERCIAL BALBOA ÁLVAREZ, S. L.” 2018-2020 (número de convenio 15100752012018). A Coruña, 8 de outubro de 2018. O xefe territorial de economía, emprego e industria Hanne Kanpandegi Tilve
15/10/2018 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de outubro de 2018

Mediante resolución de alcaldía de data de 05.10.2018 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de outubro de 2018 ao 17 de decembro de 2018. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de outubro de 2018 O alcalde José Luis García García
15/10/2018 | Administración LocalMunicipal
Ames
Aprobación inicial de suplemento de crédito 2/2018

ANUNCIO Aprobación inicial suplemento de crédito 2/2018 O Pleno do Concello, en sesión extraordinaria celebrada o día 10 de outubro de 2018, acordou a aprobación inicial do expediente n.º 2/2018, na modalidade de suplemento de crédito. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentaran alegacións, considerarase aprobado definitivamente. Ames, 11 de outubro de 2018. O alcalde José M. Miñones Conde
15/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. w15.63389. Peche de parcela. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Sara Patricia Bentz Llanos solicita de Augas de Galicia, por atoparse nas marxes do río s/d, a autorización de obras na parcela de referencia catastral 4589104NH2748, no lugar de Erbecedo, n.º 5, parroquia de Erbecedo (San Salvador), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63389. As obras solicitadas consisten no peche de parcela mediante bloques de formigón nunha altura de 0,50 m e postes e malla metálica de 1,00 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 08 de outubro de 2018. O xefe do Servizo Territorial Néstor Rodríguez Arias
15/10/2018 | Administración LocalMunicipal
As Pontes de García Rodríguez
Intervención
Anuncio de exposición ao público da conta xeral exercicio 2018Anuncio de exposición ao público da conta xeral exercicio 2018

Conta xeral do presuposto de 2017 Formulada e rendida a conta xeral do presuposto desta entidade correspondente ao exercicio de 2017, integrada polas contas e estados a que fai referencia o artigo 209 do texto refundido da Lei reguladora das facendas locais, aprobada por Real decreto lexislativo 2/2004, do 5 de marzo, e informada pola Comisión Especial de Contas, exponse ao público, cos documentos que a xustifican, na Intervención deste Concello, polo espazo de quince días hábiles, que comezarán a contar a partir do seguinte ao da inserción do presente edito no Boletín Oficial da Provincia, co obxecto de que os interesados poidan examinala e formular os reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 212.3 do citado texto legal. As Pontes de García Rodríguez, 10 de outubro de 2018. O alcalde, Valentín González Formoso
15/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W1563467. Retranqueo de LMT, CT e RBT. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Unión Fenosa Distribución, S. A. solicita de Augas de Galicia, por atoparse nas marxes do río s/d, a autorización de obras no lugar de O Zarrallo, parroquia de Sofán (San Salvador), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63467. As obras solicitadas consisten na execución das obras reflectidas na “Separata del anexo 1 del proyecto para retranqueo LMT, CT, RBT Cerrallo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 08 de outubro de 2018. O xefe do Servizo Territorial Néstor Rodríguez Arias
15/10/2018 | Administración LocalMunicipal
Ortigueira
Secretaría
Padrón de contribuíntes de taxa polo servizo municipal de recollida do lixo correspondente ao terceiro trimestre de 2018

Por resolución da Alcaldía número 2018-0986 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO TERCEIRO TRIMESTRE DE 2018 De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeran as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira 8 de outubro de 2018 O Alcalde. Juan Vicente Penabad Muras
15/10/2018 | Administración LocalMunicipal
Vilarmaior
Emprazamento dos interesados no recurso contencioso-administratvivo 194/2018

O Xulgado do Contencioso Administrativo nº 3 da Coruña remitiu ao Concello de Vilarmaior un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 194/2018, correspondente ao recurso contencioso-administrativo interposto por Dª Laura Jayne Gomez Trenor Cadilla, contra a resolución do 05 de xullo de 2018, dictada no expediente sobre reposición da legalidade urbanística. En consecuencia, esta Alcaldía acordou na data 09/10/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Vilarmaior, 09 de outubro de 2018 O ALCALDE Carlos Vázquez Quintián
15/10/2018 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de setembro de 2018

Mediante resolución de alcaldía de data 5 de outubro de 2018 aprobouse o padrón do servizo de axuda no fogar básica e dependencia do mes de setembro. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de outubro de 2018 ao 17 de decembro de 2018. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de outubro de 2018 O alcalde José Luis García García